Source: http://www.legex.ro/Ordin-3857-2020-165269.aspx
Timestamp: 2020-07-15 06:05:16+00:00

Document:
Ordinul 3857/2020 | Legislatie gratuita
Ordinul Nr.3857 din 30.03.2020
privind acordarea acreditării pentru unitatea de învăţământ preuniversitar particular Şcoala Gimnazială „Domino Servite" din comuna Voiteg
Având în vedere prevederile art. 24 alin. (3) lit. c) şi d) din Ordonanţa de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare, luând în considerare dispoziţiile Hotărârii Guvernului nr. 22/2007 pentru aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie,având în vedere prevederile Hotărârii Guvernului nr. 21/2007 privind aprobarea Standardelor de autorizare de funcţionare provizorie a unităţilor de învăţământ preuniversitar, precum şi a Standardelor de acreditare şi de evaluare periodică a unităţilor de învăţământ preuniversitar,ţinând cont de dispoziţiile Hotărârii Guvernului nr. 844/2002 privind aprobarea nomenclatoarelor calificărilor profesionale pentru care se asigură pregătirea prin învăţământul preuniversitar, precum şi durata de şcolarizare, cu modificările şi completările ulterioare,având în vedere prevederile Hotărârii Guvernului nr. 918/2013 privind aprobarea Cadrului naţional al calificărilor, cu modificările şi completările ulterioare,ţinând cont de dispoziţiile Ordinului ministrului educaţiei şi cercetării ştiinţifice nr. 5.708/2015*) privind acordarea autorizării de funcţionare provizorie pentru nivelul de învăţământ „gimnazial" din cadrul unităţii de învăţământ preuniversitar particular Şcoala Gimnazială „Domino Servite" din localitatea Voiteg,*) Ordinul ministrului educaţiei şi cercetării ştiinţifice nr. 5.708/2015 nu a fost publicat în Monitorul Oficial al României, Partea I.luând în considerare Hotărârea Consiliului Agenţiei Române de Asigurare a Calităţii în Învăţământul Preuniversitar nr. 24 din 9.12.2019, privind propunerea de acordare a acreditării pentru unităţile de învăţământ preuniversitar de stat şi particular evaluate în perioada 24 octombrie-6 decembrie 2019, în temeiul art. 15 alin. (3) din Hotărârea Guvernului nr. 24/2020 privind organizarea şi funcţionarea Ministerului Educaţiei şi Cercetării,ministrul educaţiei şi cercetării emite prezentul ordin. Articolul 1Se acordă acreditarea pentru unitatea de învăţământ preuniversitar particular Şcoala Gimnazială „Domino Servite", cu sediul în comuna Voiteg nr. 511, judeţul Timiş, pentru nivelul de învăţământ „gimnazial" (nivel 1 conform Hotărârii Guvernului nr. 918/2013 privind aprobarea Cadrului naţional al calificărilor, cu modificările şi completările ulterioare), limba de predare „română", forma de învăţământ „cu frecvenţă", începând cu anul şcolar 2020-2021, conform anexei care face parte integrantă din prezentul ordin. Articolul 2Unitatea de învăţământ preuniversitar particular Şcoala Gimnazială „Domino Servite" din comuna Voiteg, acreditată potrivit dispoziţiilor art. 1, este persoană juridică de drept privat şi de interes public, parte a sistemului naţional de învăţământ, şi beneficiază de toate drepturile şi obligaţiile prevăzute de lege. Articolul 3Unitatea de învăţământ preuniversitar particular Şcoala Gimnazială „Domino Servite" din comuna Voiteg are obligaţia ca, în termen de maximum 30 de zile de la intrarea în vigoare a prezentului ordin, să parcurgă procedurile de înregistrare fiscală şi să comunice Agenţiei Române de Asigurare a Calităţii în Învăţământul Preuniversitar o copie de pe certificatul de înregistrare fiscală; în caz contrar se vor sesiza organele fiscale competente pentru luarea măsurilor care se impun. Articolul 4Unitatea de învăţământ preuniversitar particular Şcoala Gimnazială „Domino Servite" din comuna Voiteg are obligaţia de a solicita evaluarea externă periodică în termen de maximum 5 ani de la obţinerea acreditării, dar nu mai târziu de anul şcolar 2024-2025. Articolul 5Personalul didactic, didactic auxiliar şi personalul nedidactic din unitatea de învăţământ preuniversitar particular autorizată, angajat conform prevederilor legii, se preia la unitatea de învăţământ preuniversitar particular Şcoala Gimnazială „Domino Servite" din comuna Voiteg. Articolul 6
(1) Unitatea de învăţământ preuniversitar particular Şcoala Gimnazială „Domino Servite" din comuna Voiteg dispune de patrimoniu propriu, care nu poate fi înstrăinat sau diminuat şi va fi utilizat numai în interesul învăţământului.
(2) În cazul desfiinţării, dizolvării sau lichidării, patrimoniul unităţii de învăţământ preuniversitar particular acreditate Şcoala Gimnazială „Domino Servite" din comuna Voiteg revine fondatorilor. Articolul 7Unitatea de învăţământ preuniversitar particular Şcoala Gimnazială „Domino Servite" din comuna Voiteg este monitorizată şi controlată periodic de către Ministerul Educaţiei şi Cercetării şi Agenţia Română de Asigurare a Calităţii în Învăţământul Preuniversitar, în colaborare cu Inspectoratul Şcolar Judeţean Timiş, în vederea verificării respectării standardelor care au stat la baza acreditării. Articolul 8Asociaţia „Şcoala Domino Servite" din comuna Voiteg, unitatea de învăţământ preuniversitar particular acreditată Şcoala Gimnazială „Domino Servite" din comuna Voiteg, Direcţia generală învăţământ preuniversitar din Ministerul Educaţiei şi Cercetării, Agenţia Română de Asigurare a Calităţii în Învăţământul Preuniversitar, respectiv Inspectoratul Şcolar Judeţean Timiş vor duce la îndeplinire prevederile prezentului ordin. Articolul 9 Prezentul ordin intră în vigoare la data publicării în Monitorul Oficial al României, Partea I. Ministrul educaţiei şi cercetării, Cristina Monica Anisie Bucureşti, 30 martie 2020. Nr. 3.857. ANEXĂJudeţul Timiş
Nr. crt. Denumirea unităţii de învăţământ Hotărârea ARACIP de evaluare/dată Denumirea persoanei juridice iniţiatoare Adresa unităţii de învăţământ, tel./fax, e-mail Nivel de învăţământ/ Nivel de calificare Profilul/ Domeniul Domeniul pregătirii de bază Calificarea profesională/ Specializarea Limba de predare Forma de învăţământ
1. Şcoala Gimnazială „Domino Servite" 33/20.11.2019 Asociaţia „Şcoala Domino Servite" Comuna Voiteg nr. 511, tel.: 0256/392601 contact@dominoservite.ro Gimnazial Română Cu frecvenţă
Capacitate maximă de şcolarizare*) - 19 formaţiuni de studiu/două schimburi (maximum 11 formaţiuni de studiu/schimbul 1 şi maximum 8 formaţiuni de studiu/schimbul 2)
COMENTARII la Ordinul 3857/2020
Momentan nu exista niciun comentariu la Ordinul 3857 din 2020
Alte acte pe aceeaşi temă cu Ordin 3857/2020

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9